Усё распачалося вельмі даўно. У маім выпадку гэта крыху заблытаная сітуацыя, таму што я быў ахрышчаны ў праваслаўі, у дзяцінстве нават хадзіў у праваслаўную царкву. Але потым я пачаў наведваць касцёл. У той час да нас у Нясвіж прыязджала шмат клерыкаў на практыку, яны дзяліліся сваімі хваляваннямі, сваім вопытам, тым, што ў іх жыцці значыць гэтая семінарыя. І я вось так паступова вырашыў паступаць у семінарыю, паглядзець, што гэта такое. Мне спадабалася, і я пайшоў туды.